# Bindi

Un bindi (hindi: बिंदी, del sànscrit बिन्दु bindú, «punt» o «gota») és un pic de color, sovint de sindur, que porten al centre del front persones que professen l'hinduisme, el jainisme, el budisme o el sikhisme al subcontinent indi.
Un bindi és, generalment, un punt brillant d'algun color aplicat al centre del front prop de les celles o al mig del front que es fa servir especialment entre els hindús d'Índia, Pakistan, Bangladesh, Nepal, Bhutan i Sri Lanka que representa l'obertura del tercer ull. En l'hinduisme, el budisme i el jainisme, el bindi s'associa amb el txakra ājñā, i Bindu és el nom del txakra del tercer ull, el punt al voltant del qual es crea el mandala, que representa l'univers.

## Significació

Tradicionalment, es considera que l'àrea entre les celles, on es col·loca el bindi, és el sisè txakra, ājñā, el lloc de la «saviesa oculta», que reté l'energia i reforça la concentració. El Nāsadīya Sūkta («Himne de la Creació») del Rigveda, el primer text sànscrit conegut, esmenta la paraula Bindu.
Les dones de Bangladesh, independentment de la seva religió, s'adornen amb bindis (bengalí: টিপ) per a celebracions com Id al-Fitr i la festa del sacrifici. A la província pakistanesa de Sind, les dones musulmanes tradicionalment s'apliquen un punt negre o una surma («línia») d'alcofoll al front i la barbeta, i de vegades també tres punts o línies al voltant dels ulls, tant per a l'embelliment, per tradició i com a amulet.
Els bindis de vegades es porten exclusivament amb finalitats ornamentals sense cap afiliació religiosa o cultural. Els bindis decoratius van ser introduïts a altres parts del món per immigrants del subcontinent indi. Celebritats internacionals com Gwen Stefani, Julia Roberts, Madonna, Selena Gomez, Ellie Goulding, Adore Delano i d'altres s'han vist amb bindis, tot i que la conveniència d'aquests usos ha estat discutida.

## Referències

* ↑ «History and Etymology for bindi». Merriam-Webster. [Consulta: 16 gener 2022].
* ↑ «Bindi etymology» (en anglès). Etymologeek. [Consulta: 16 gener 2022].
* 1 2 Mercier (2007). p. 267.
* ↑ Khanna 1979: p. 171
* ↑ Xiaoou, Yu. «Guidelines for school entrance in ancient China». ChinaCulture.org, 10-09-2014. [Consulta: 16 febrer 2018].
* ↑ Swami Ranganathananda. Human Being in Depth: A Scientific Approach to Religion. SUNY Press, 1991, p. 21. ISBN 0791406792.
* ↑ Shakya, pp. 82–83
* ↑ Southeast Asia: A Historical Encyclopedia, from Angkor Wat to East Timor, by Keat Gin Ooi p. 642
* ↑ Hindu-Buddhist Architecture in Southeast Asia by Daigorō Chihara p. 226
* ↑ «nasadiya-suktha-and-purusha-suktha», 21-09-2012.
* ↑ «Teep» (en anglès). [Consulta: 5 novembre 2023].
* ↑ P.K.BALACHANDRAN. «Bangladesh Asserts its Bengali Identity in Mass Celebration of Pohela Boishak» (en anglès). www.thecitizen.in, 17-04-2019. [Consulta: 11 juny 2023].
* ↑ «টিপটপ টিপ». www.kalerkantho.com, 01-03-2020. [Consulta: 11 juny 2023].
* ↑ Kalka - Banglapedia https://en.banglapedia.org/index.php/Kalka
* ↑ Images Staff. «Are bindis available in Pakistan? Twitter responds with a resounding yes» (en anglès). Images, 13-07-2021. [Consulta: 11 juny 2023].
* ↑ «Svami Sadananda Dasa: Disciple of Bhaktisiddhanta Sarasvati and Guru of Vamandas (Walther Eidlitz)». sadananda.com.
* ↑ Khu phố Little India ở Artesia, Nguoi Viet Online, 11 November 2011, Retrieved 22 November 2011
* ↑ Juventud organiza un mercadillo solidario a beneficio de la Fundación Vicente Ferrer, elperiodic.com, 17 November 2011. Retrieved 22 November 2011
* ↑ «'Pretty Woman' in temple upset». , 23-09-2009.
* ↑ «Try a bindi now with Western wear». , 06-10-2011. Arxivat 30 de març 2012 a Wayback Machine.
* ↑ «Should Selena Gomez apologize for wearing a bindi at the MTV Movie».
* ↑ Sieczkowski, Cavan. «Selena Gomez Bindi: Hindu Leaders Demand Apology For MTV Movie Awards Costume». Huffington Post, 16-04-2013. [Consulta: 25 setembre 2015].
* ↑ «Lil Uzi Vert's $24 Million Forehead Diamond Was Inspired by Lil B» (en anglès canadenc). exclaim.ca. [Consulta: 17 febrer 2021].